Wikipedia prosjektet

Det ble delt inn i tre temagrupper som hver for ansvar for å organisere det praktiske arbeidet videre:

Gruppe 1: Helsepsykologi og andre grunnbegreper.
Viktig med en god grunnartikkel om helsepsykologi. 
Den biopsykososiale modellen m.m. Hva er helse? Intervensjon? Epidemiologi
Se forelesning 1.

Gruppe 2: Atferdsmodeller samt røyking og røykeslutt.
Modellene (untatt Marlatt) fra forelesning to er alle relevante.

Gruppe 3: Intervensjon, tiltak og tilbakefall, samt trening, kosthold overvekt og stillesittende liv; Generelt det som ble dekket i forelesning 3. Tilbakefallsproblematikk. Modellen til Marlatt. Nulltoleranseantagelse. Den terapeutiske verktøykasse – korte nøkterne beskrivelser av teknikker fra læringsteorier og kognitiv atferdsterapi. Selvreguleringsteori.

Gruppene hadde første konstituerende møte etter forelesning fredag 29. Disse møtes før neste fredag for å velge leder og diskutere det videre arbeid. Det vil være åpent for etternølere på førstkommende fredag. Etternølere som leser dette kan – hvis mulig – spørre andre for å finne frem til gruppene på egenhånd (fikk inntrykk av at de fleste gruppene valgte fredag før forelesning som møtetidspunkt).

Krav for å få godkjent aktiviteten:
•	Innsatsen er viktigere enn sluttproduktet.
•	Alle gruppene må legge ut tekst (og ev. figurer etc) på wikipedia. (Å legge ut er ikke det samme som at teksten blir liggende urørt av andre) Gruppene må selv finne ut av detaljene rundt det praktiske. Artiklene må legges ut slik at jeg kan identifisere gruppa som har gjort det enten gjennom felles gruppeprofil, eller at hver enkelt har sin egen profil. Det er frivillig om man vil oppgi navnet sitt eller ikke på denne profilen.
•	Tom 22 sept.: De første ukastene må være lagt ut før første seminar slik at jeg rekker å se på det dagen før – dvs. må legges ut før kl 9 tirsdag morgen den 23 september. Innen denne tid må også gruppeleder ha sendt meg skjema over bidrag søkeord + wiki-profilnavn + hver enkelts omtrentlige bidrag (skjema kommer senere).
•	Tom 6. okt.: Kritisk gjennomgang av egne artikler, og utvidelser. I lys av bla.a. hva vi snakket om første seminar den 24.sept. Alle gruppene skal i tillegg forberede punktvis kritikk av de andre gruppene sitt arbeid til andre seminar (mandag 6. oktober).  
•	Siste frist for ferdigstillelse av arbeid er fredag 24. oktober (dvs en uke etter essayinnlevering).
•	Alle på gruppa skal ha bidratt til noen av tekstene som legges ut. Men andre bidrag som gruppeleder, gruppe-sekretær (dvs. legge ut tekst) samt konstruktiv kritikk og korrektur er viktig, og teller også. Siden oppmøte på seminar ikke er obligatorisk, vil jeg forvente at de som ikke møter bidrar med mer enn de som møter.
•	Det er helt greit å oversette fra andre språk på wikipedia, men det fritar ikke for ansvaret med å sjekke fakta og kilder.
•	Hver gruppe skal bidra med noe konstruktiv kritikk av de andre gruppene til andre seminar.

Fordeler: 
Dere bidrar til et allmennyttig formål! Verden blir litt bedre! Det dere skriver vil bli lest av andre som lurer på akkurat det du kan. 
Dere slipper essayskriving, og dere får bedre tid enn essayistene – dessuten vil dere måtte produsere betydelig mindre tekst enn essayistene.

Diverse:
Det blir stor frihet innen i temaene – hovedpoenget med inndelingen er først og fremst å ikke bevege seg inn på de andre gruppenes ”jaktmarker” – mao. undersøk om det du vil skrive om dekkes av noen av de andre gruppene.

Siden gruppene ble såpass store vil det kanskje være hensiktsmessig å dele inn i undergrupper.

Hver gruppe skal ha en leder, som fungerer som bindeledd mellom meg og gruppa, og er ansvarlig for at rapporteringsskjemaet fylles ut. Gruppelederen skal dessuten koordinere arbeidet internt i gruppa. Har dobbeltstemme ved interne motsetninger. Å være gruppeleder er et pluss i fht å få godkjent. 

Hver gruppe velger om de oppretter hver sin profil, eller om de lager en kollektiv profil – om hver enkelt legger ut de skriver, eller om kun en person gjør dette. Om de velger kollektiv profil er det mulig å utnevne en gruppesekretær.

Av rapporteringsskjemaet skal det fremgå ca hvor mye hver enkelt har bidratt, hvilket profilnavn bidraget er publisert under. Hvis alle skriver under egen profil
Under skjemaet kan dere skirve inn eventuelle generelle kommentarer, ”alle har gjort alt sammen”, ”rolf har lest korrektur og lagt ut alt sammen” eller lignende. Skjemaet leveres elektronisk, oppdateres og leveres meg til slutt (samt før første seminar). Om dere velger å bruke skjemaet til epostadresser og ev. telefonliste om dere har behov for det, er det helt fint.

Vær obs på at mange av begrepene er relevant for andre disipliner enn helsepsykologi – dette må gjenspeiles i artiklene – men man kan selvfølgelig alltid bruke eksempler fra helsepsykologien. 

Bruk andre kilder enn pensumboka så ofte som mulig, og oppgi kildene.